Skodje

Skodje (uttalt skøy'e) var tidligere en kommune på Sunnmøre i Møre og Romsdal, nå del av Ålesund kommune. Den grenset mot Haram i nord, Ørskog i øst og Ålesund i vest. Over Storfjorden mot sør ligger Sykkylven kommune. Tettstedet Skodje hadde 2 491 innbyggere per 1. januar 2022, mens tettstedet Valle hadde 504 innbyggere per 1. januar 2015.Skodje har hatt stor folkevekst de siste tiårene og har en ung befolkning.
Fra 1. januar 2020 ble Skodje kommune en del av nye Ålesund kommune, sammen med kommunene Sandøy, Haram og Ørskog.


== Geografi ==
Engsetdalsvatnet
Stette
Valle
Straumbrua
Brusdalsvatnet
Engesetdalen
Glomset
UtvikSkodjebruene er to bruer som er fredet av Riksantikvaren.
Deler av Sunnmøres mest befolkede øy, Oksnøya, og deler av den største innsjøen på Sunnmøre (Brusdalsvatnet) ligger i Skodje kommune. Kommunens høyeste punkt var Frostadtinden.


== Næringsliv ==
Kommunen har en del jord- og skogbruk, men det er også trevare- og møbelindustri og annen industri, delvis flyttet dit fra Ålesund. E 39 og E 136 går sammenfallende gjennom kommunen.
Digernes næringspark er under utvikling. Næringsparken vil omfatte alt fra industri til detaljhandel og vil kunne bli et viktig senter for hele regionen.


== Historikk ==
Skodje er både en tidligere og nåværende selvstendig kommune.

Fra 1837 var Skodje del av Borgund formannskapsdistrikt, men ble etablert som egen kommune ved fradeling i 1849. Den nyopprettede kommunen hadde 2 170 innbyggere.
Skodje og Vatne lå i 1589 under Borgund prestegjeld og ble eget prestegjeld fra 1. mai 1858 etter kgl.res. 12. januar 1858.
1. januar 1902 ble Skodje delt og Vatne etablert som egen kommune med 1 547 innbyggere. Skodje hadde 1 551 innbyggere etter delingen.
1. januar 1916 ble en del av Skodje med 14 innbyggere overført til Borgund kommune.
1. januar 1965 ble Skodje slått sammen med Stordal og Ørskog til den nye Ørskog kommune. Skodje hadde 2 047 innbyggere da den opphørte som egen kommune.
1. januar 1977 ble Ørskog kommune delt i tre: Skodje, Stordal og Ørskog kommuner. Da Skodje gjenoppstod som selvstendig kommune, var innbyggertallet  2 634.
19. april 2006 ble Kanal Skodje innviet av ordføreren.
27. april 2006 blei Skodje kommune internasjonal kommune. Voi kommune i Kenya er Skodje sin vennskapskommune.
27. september 2007 ble miljøgaten gjennom Skodje sentrum åpnet.


== Politikk ==


==== Kommunestyrevalget 2015 ====


== Tusenårssted ==
Kommunens tusenårssted er Tusenårsparken rundt Jentekolonien. Jentekolonien er en gammel feriekoloni for jenter, som for inntil få år siden ikke var tatt vare på. Skodje Lions startet en dugnad for bygget, og det er nå gjort om til et hus for kultur og arrangementer i kommunen.Rundt bygninga er Tusenårsparken bygget opp. Her står det blant annet et bronserelieff av krigshelten Herluf Nygaard. I «statsministerlunden» har blant andre både Kjell Magne Bondevik og Jens Stoltenberg plantet hvert sitt tre. Her står også vennskapstreet som er plantet av vennskapskommunen deres, Voi i Kenya. I parken ligger også det gamle kornlageret, som var utgangspunktet for det som senere ble den lokale banken.


== Kjente personer fra Skodje ==
Peder Fylling (1818-1890), folkeminnesamler og lokalhistoriker
Ludvig Daae (1829-1893), norsk embetsmann, stortingsrepresentant og minister
Herluf Nygaard (1916-2001), krigshelt, generalmajor, oppvokst i Skodje
Jostein Erstad (1922-2011), sjef for Politiets overvåkingstjeneste (POT) 1982-1990
Arve Berg (1935-), stortingsrepresentant (Ap) 1973-1989, styreleder i Oljedirektoratet 1989-1992
Gunnar Stette (1936-2015), professor i radioteknikk ved NTH
Terje Vadset (1945-), ordfører (FrP) i Skodje kommune 2003-2007 og 2011-2015
Geir Gundersen (1948-), prest, generalsekretær i Blå Kors Norge 1998-2010
Magne Fremmerlid (1961-), operasanger


== Referanser ==


== Eksterne lenker ==
Skodje kommune - offisiell nettside Arkivert 28. mars 2016 hos Wayback Machine.
Skodje - Allkunne, levande leksikon
Skodje - Store norske leksikon
Skodje Trial Klubb Arkivert 9. november 2005 hos Wayback Machine.
Skodje Jeger og Fiskeforening Arkivert 11. juli 2016 hos Wayback Machine.